ไม่มีใครถูกชุดใหญ่ 90 ล้าน พีท สารภาพแล้ว
แค่ตัดต่อเลขหน้าโพสต์เล่น หนีเตลิด-เจอออกหมายจับ ผู้การฯซัดกล้าทำต้องกล้ารับ,หนุ่มพีท พ่อค้าหวยสารภาพแล้วเป็นจอมลวงโลก ยอมรับไม่มีคนถูกรางวัลชุดใหญ่ 90 ล้านบาท นึกสนุกตัดต่อเลขหน้าลอตเตอรี่โชว์เล่น แล้วมีคนถ่ายไปลงโซเชียลลือสนั่นทั่วเมืองมหาชัยเลยปล่อยเลยตามเลยจนมีผู้จับผิด แถมถูกตำรวจตามตัว ถึงเครียดยอมเผยความจริงกับนักข่าวว่า กุเรื่องขึ้น ก่อนปิดร้านและบ้านล่องหน พนักงานสอบสวนยื่นศาลออกหมายจับทันทีในความผิด พ.ร.บ.คอมพิวเตอร์ พร้อมเรียกเจ้าของปั๊มน้ำมันที่มีภาพคู่สลากฯมาสอบ ยันไม่มีส่วนสมรู้ร่วมคิดหลอกประชาชน เดือดไม่ให้เช่าแผงขายหวยอีกต่อไป ขณะที่ผู้การสมุทรสาครจี้ให้มอบตัว เผยลูกผู้ชายกล้าทำต้องกล้ารับ,ยังคงเป็นเรื่องที่ประชาชนให้ความสนใจ กรณีนายธนวรรธน์ หรือพีท คำแหงผล วัย 35 ปี พ่อค้าลอตเตอรี่คนดังในปั๊มน้ำมัน ปตท.เอกชัย ถนนเอกชัย ต.โคกขาม อ.เมืองสมุทรสาคร ที่ออกมาเปิดเผยว่าขายหวยให้ลูกค้าถูกรางวัลที่ 1 ชุดใหญ่ 15 ใบ ได้เงินก้อนโต 90 ล้านบาท กลายเป็นเศรษฐีใหม่ถึง 2 ราย รายแรก งวดวันที่ 1 ก.ค.61 และงวดล่า สุดวันที่ 1 ก.ย.ที่ผ่านมา มีลูกค้าสั่งซื้อทางไลน์และได้เก็บสลากกินแบ่งรัฐบาลชุดที่ถูกรางวัลไปให้ โดยไม่คิดโกงลูกค้า ทำให้บรรดานักเสี่ยงโชคพากันชื่นชมความซื่อสัตย์ของพ่อค้าหวยรายนี้แห่ไปอุดหนุนซื้อสลากฯกันอย่างคึกคัก กระทั่งนายอัจฉริยะ เรืองรัตนพงศ์ ทนายความคนดังจาก ชมรมช่วยเหลือเหยื่ออาชญากรรม จับพิรุธสงสัยอาจไม่ใช่เรื่องจริงและเตรียมขอข้อมูลจากกองสลากฯเพื่อพิสูจน์ความจริงให้สังคมรับรู้ ขณะที่นายธนวรรธน์พร้อมครอบครัวออกมาโต้ยันเป็นเรื่องจริง ไม่มีลวงโลก,พ่อค้าหวยรับแล้ว จอมลวงโลก,ในที่สุดลอตเตอรี่ 90 ล้านกลายเป็นเรื่องโอละพ่อ พ่อค้าหวยออกมายอมรับแล้วไม่มีคนถูกหวย โดยเมื่อเวลา 07.30 น. วันที่ 8 ก.ย. พ.ต.ท.สมชาย ขอค้า รอง ผกก.สส.สภ.โคกขาม อ.เมืองสมุทรสาคร ร่วมกับชุดสืบสวน ภ.จ.สมุทรสาคร นำกำลังกว่า 10 นาย ไปที่แผงขายลอตเตอรี่ของนายธนวรรธน์ พ่อค้าหวยในปั๊มน้ำมัน ปตท. เอกชัย หลังทราบจากผู้สื่อข่าวว่าที่สนิทสนมกับนายธนวรรธน์และโทรศัพท์สัมภาษณ์นายธนวรรธน์ก่อนหน้านี้ยอมรับว่าไม่ได้ขายหวยที่ถูกรางวัล 90 ล้านบาท และไม่มีผู้ถูกรางวัลตามที่กล่าวอ้าง เจ้าหน้าที่ตำรวจจึงต้องนำตัวมาสอบสวน เนื่องจากมีการเปิดเผยข้อมูลผ่านทางไลน์จนกลายเป็นข่าวโด่งดังในช่วงหลายวันที่ผ่านมา โดยมีคลิปเสียงที่มีการอัดไว้เป็นหลักฐาน,เครียดโดนจับผิด-ถูก ตร.ตามล่า,คลิปเสียงดังกล่าวนายธนวรรธน์สารภาพทั้งน้ำตา โดยมีใจความว่าในช่วงเย็นของวันที่ 1 กันยายนที่ผ่านมา หลังจากหวยออกแล้วตนเองนึกสนุกดัดแปลงเลขข้างหน้าลอตเตอรี่ จากนั้นเอามาโชว์เล่นๆ แต่ปรากฏว่ามีคนถ่ายรูปแล้วนำไปโพสต์ โดยตนไม่ได้เป็นคนโพสต์ แล้วก็มีการส่งไลน์ต่อๆกันไปกลายเป็นข่าวลือสนั่นไปทั่วเมืองมหาชัย ทั้งนี้ตนเองไม่คิดว่าจะกลายเป็นเรื่องใหญ่ เลยปล่อยเลยตามเลยไปตามน้ำไปเรื่อยๆ กระทั่งมาเกิดเรื่องขึ้นและเครียดที่ทั้งถูกจับผิดจากเพจดัง อีกทั้งยังถูกตำรวจจับตัวด้วย,ปิดร้าน-บ้านเผ่นหนีไร้ร่องรอย,อย่างไรก็ตาม เมื่อตำรวจไปถึงแผงขายลอตเตอรี่ในปั๊มน้ำมันพบว่าร้านปิดเงียบและไม่พบนายธนวรรธน์กับแฟนสาว กระทั่งเจ้าหน้าที่รออยู่พักใหญ่จึงนำกำลังไปที่บ้านพักของนายธนวรรธน์เลขที่ 52/8 หมู่บ้านพฤกษา 42 หมู่ 4 ต.นาดี อ.เมืองสมุทรสาคร บ้านหลังดังกล่าวเป็นบ้านทาวน์เฮาส์ 2 ชั้น พบปิดบ้านเงียบเช่นกัน มีเพียงรถเก๋งโตโยต้า คัมรี่ สีขาว ทะเบียน ฌธ 2265 กรุงเทพมหานคร จอดอยู่หน้าบ้าน แต่ไม่พบนายธนวรรธน์กับแฟนสาว โทรศัพท์ก็ไม่มีใครรับสาย,ผิด พ.ร.บ.คอมฯ–แปลงเอกสาร,พ.ต.ท.สมชาย ขอค้า รอง ผกก.สส.สภ.โคกขาม เปิดเผยว่า ขณะนี้เจ้าหน้าที่ตำรวจกำลังเร่งติดตามตัวนายธนวรรธน์ พ่อค้าหวยที่อ้างว่ามีลูกค้าถูกรางวัลที่ 1 มูลค่า 90 ล้านบาท ไปสอบปากคำ หลังพบข้อมูลว่าไม่มีการขายหวยและไม่มีผู้ถูกรางวัลจริงแต่อย่างใด พฤติกรรมเบื้องต้นเป็นการกระทำผิดตาม พ.ร.บ.คอมพิวเตอร์ และความผิด ดัดแปลงเอกสาร ส่วนข้อหาอื่นๆ ต้องรอสอบปากคำพ่อค้าหวยรายนี้อีกครั้ง นอกจากนี้ จะเชิญพยานบุคคลที่ระบุว่าอยู่ในเหตุการณ์พยานแวดล้อมไปสอบปากคำด้วย,สอบเสี่ยปั๊มมีรูปโผล่โซเชียล,ต่อมาเวลา 11.30 น.วันเดียวกัน พ.ต.ท.อนุรักษ์ ดีคล้าย สว.(สอบสวน) สภ.โคกขาม ได้เชิญนายชัยยศ ทองเขาอ่อน อายุ 55 ปี เจ้าของปั๊มน้ำมัน ปตท. สาขาเอกชัย ที่มีรูปคู่นายธนวรรธน์กับลอตเตอรี่ปรากฏในโลกโซเชียลมาให้ปากคำ โดยนายชัยยศ เปิดเผยว่า ความรู้สึกหลังจากรู้ว่าโดนหลอกรู้สึกเครียดที่ทำให้เกิดความวุ่นวายในครอบครัวและกระทบกับธุรกิจของลูกหลาน ยืนยันว่าตนไม่รู้เรื่องมาก่อน และมีคนหาว่าเราสร้างกระแส ขอยืนยันอีกครั้งว่าเราไม่สร้างกระแสแน่ เหตุการณ์ในวันนั้นตนลงมาจากร้านกาแฟประมาณ 17.00 น. ของวันที่ 1 ก.ย. เห็นพีทกระโดดโลดเต้น เลยตะโกนถามว่า พีททำไมไม่กลับบ้าน เขาบอกว่าถูกรางวัลที่ 1,ยันไม่มีส่วนรู้เห็นหลอก ปชช.,ตอนที่พีทบอกเรายังถามกลับเลยว่ามีคนถูกอีกเหรอ ก่อนเดินออกไปหาและขอเอามาดูหน่อย พีทก็หยิบมาให้ดู ผมบอกว่าถ้าเป็นของจริงก็จะขอถ่ายรูปหน่อย โดยมีเพื่อนเป็นคนถ่ายรูปให้ ลอตเตอรี่ชุดที่ถูกรางวัลพีทบอกว่าขายทางไลน์ แต่ผมดูเพียงผิวเผินเท่านั้น ขอยืนยันว่าไม่มีส่วนรู้เห็นในเรื่องที่เกิดขึ้น และไม่ได้สมรู้ร่วมคิดที่จะหลอกลวงประชาชนแต่อย่างใดทั้งสิ้น หลังจากนี้จะขอพื้นที่คืนและไม่ให้พีทเช่าแผงขายลอตเตอรี่อีกต่อไป เพราะก่อให้เกิดความเสียหายกับปั๊มน้ำมัน ปตท.เป็นอย่างมาก เสี่ยเจ้าของปั๊มน้ำมันกล่าว,เตรียมยื่นศาลออกหมายจับ,พ.ต.ท.อนุรักษ์ ดีคล้าย สว.(สอบสวน) สภ.โคกขาม กล่าวว่า นอกจากตำรวจสอบปากคำนายชัยยศแล้ว ยังให้บุคคลที่นายธนวรรธน์ไว้วางใจ โทรศัพท์มาสารภาพผิดว่าไม่มีคนถูกหวยมาให้ปากคำในฐานะพยาน แต่ตำรวจขอปกปิดชื่อไว้ พยานคนดังกล่าวยังนำคลิปเสียงมอบให้ตำรวจเป็นหลักฐานด้วย หลังจากสอบพยานบุคคล 2 ปากแล้วพนักงานสอบสวนจะรวบรวมหลักฐานขออนุมัติหมายจับศาลจังหวัดสมุทรสาคร เพื่อจับกุมนายธนวรรธน์ หรือพีท คำแหงผล พ่อค้าหวยลอตเตอรี่ 90 ล้านบาท ในข้อหาปลอมเอกสารสิทธิที่เป็นสลากกินแบ่งรัฐบาล เพราะการกระทำดังกล่าวน่าจะสร้างความเสียหายให้กับประชาชน ส่วนข้อหาอื่นๆต้องรอสอบปากคำเพิ่มเติมและต้องดูด้วยว่ามีผู้เสียหายเข้าร้องทุกข์แจ้งความหรือไม่,อัจฉริยะ ชี้เหตุที่ต้องจับผิด,สายวันเดียวกัน นายอัจฉริยะ เรืองรัตนพงศ์ ประธานชมรมช่วยเหลือเหยื่ออาชญากรรม เปิดเผยเรื่องดังกล่าวว่า ทราบว่าขณะนี้นายธนวรรธน์ หรือพีท คำแหงผล เจ้าของแผงขายลอตเตอรี่ 90 ล้านบาทที่ จ.สมุทรสาคร รับสารภาพกับพรรคพวกที่สนิทกันแล้วว่าเป็นการตัดต่อเลขเล่นๆ ไม่คิดเรื่องจะเลยเถิดขนาดนี้ ส่วนเหตุผลที่ตนออกมาตีฆ้องร้องป่าว และตั้งข้อสังเกตในเรื่องนี้ก็เพื่อต้องการพิสูจน์ความจริงให้ปรากฏไม่อยากให้สังคมและคนไทยถูกหลอกเหมือนกรณีที่ผ่านๆมา ฟังความข้างเดียวแล้วเฮโลเชื่อกันไปหมด แต่ปัจจุบันถือว่าคนไทยค่อนข้างมีภูมิต้านทานขึ้น เพราะมีการตั้งข้อสังเกตและไม่หลงเชื่อกระแสโซเชียลง่ายๆ,โยนตำรวจ–กองสลากฯจัดการ,ในส่วนของผมจะไม่ไปแจ้งความกับตำรวจบก.ปอท.แล้ว ปล่อยให้เป็นหน้าที่ของตำรวจ และสำนักงานสลากกินแบ่งรัฐบาล ในฐานะผู้เสียหาย หากเป็นเรื่องจริงทุกอย่างต้องตรวจสอบได้ จะได้เป็นอุทาหรณ์แก่สังคมและคนที่คิดจะใช้โลกโซเชียลมาหลอกชาวบ้าน การที่นายธนวรรธน์ออกมายอมรับสารภาพ มุมหนึ่งต้องให้เครดิตเขาในความเป็น ลูกผู้ชาย กล้าทำก็กล้ารับผิด ส่วนตัวคิดว่าจากนี้นายธนวรรธน์คงถูกกระแสสังคมลงโทษ กลับไปขายหวยไม่ได้อีกแล้ว นายอัจฉริยะกล่าวและว่า ส่วนจะถูกดำเนินคดีทางกฎหมายด้วยหรือไม่ต้องขึ้นอยู่กับสำนักงานสลากกินแบ่งรัฐบาลแล้วว่าจะแจ้งความหรือไม่,จี้มอบตัว–กล้าพูดต้องกล้ารับ,ต่อมาเวลา 14.00 น. พล.ต.ต.มานะ อินพิทักษ์ ผบก.ภ.จ.สมุทรสาคร ร่วมกับ พ.ต.อ.พลัฏฐ์ วิเศษสิงห์ รองผบก.ภ.จ.สมุทรสาคร ประชุมชุดสืบสวนสอบสวนที่ สภ.โคกขาม เพื่อติดตามไล่ล่านายธนวรรธน์ หรือพีท พ่อค้าหวยลวงโลก พล.ต.ต.มานะเปิดเผยหลังประชุมว่า สั่งการให้ชุดปฏิบัติงานติดตามเร่งรัดจับกุมตัวนายธนวรรธน์ให้ได้โดยเร็วที่สุด เนื่องจากเป็นคดีอยู่ในความสนใจของประชาชนจำนวนมาก เรื่องนี้ตำรวจลงพื้นที่ติดตามตัวมาตลอดตั้งแต่เมื่อช่วงเย็นวันที่ 7 ก.ย.ที่ผ่านมา และทำงานกันเต็มที่ 24 ชั่วโมง หากพีทเป็นลูกผู้ชายพอ เมื่อกล้าพูดก็ต้องกล้าออกมายอมรับความจริงในสิ่งที่ทำลงไป โดยขอให้มามอบตัวกับเจ้าหน้าที่ตำรวจโดยเร็ว,แจงรายละเอียดข้อกล่าวหา,พล.ต.ต.มานะกล่าวอีกว่า ส่วนการตั้งข้อกล่าวหา ที่ชัดเจนที่สุดจนนำไปสู่การขออนุมัติศาลจังหวัดสมุทรสาครอนุมัติออกหมายจับนายธนวรรธน์คือกระทำความผิดฐานโดยทุจริต หรือโดยหลอกลวง นำเข้าสู่ระบบคอมพิวเตอร์ซึ่งข้อมูลคอมพิวเตอร์ที่บิดเบือนหรือปลอมไม่ว่าทั้งหมดหรือบางส่วน หรือข้อมูลคอมพิวเตอร์อันเป็นเท็จ โดยประการที่น่าจะเกิดความเสียหายแก่ประชาชน ส่วนข้อหาปลอมเอกสารสิทธิที่เป็นสลากกินแบ่งรัฐบาล ต้องรวบรวมหลักฐานเพิ่มเติม รวมถึงข้อหาขายสลากเกินราคาก็ต้องมีผู้เสียหายเข้าร้องเรียนแจ้งความก่อน,บิ๊กโจ๊ก ส่งทีมไล่ล่า หนุ่มพีท,ด้าน พล.ต.ต.สุรเชษฐ์ หักพาล รอง ผบช.ทท. กล่าวถึงกรณีนายธนวรรณ์ หรือพีท กุเรื่องมีคนถูกลอตเตอรี่ 90 ล้านบาทว่า ประสานไปยัง พ.ต.อ.พงษ์ศักดิ์ ทรัพย์ละออ ผกก.สภ.โคกขาม เรื่องการขออนุมัติหมายจับนายพีทในวันนี้ เนื่องจากเป็นการหลอกลวงประชาชน ทั้งนี้ อยากขอบคุณสื่อมวลชนที่คอยตรวจสอบเรื่องเหล่านี้และนำข้อมูลต่างๆมาให้ตน หลังจากที่ได้รับข้อมูลได้ส่งเจ้าหน้าที่ลงพื้นที่ตรวจสอบทันที ขณะนี้ยังตามตัวนายพีทไม่พบ และขอให้เข้ามอบตัวกับเจ้าหน้าที่ตำรวจ แต่ถ้าไม่มามอบตัวเจ้าหน้าที่ก็จะตามตัวให้เจอในวันนี้ให้ได้,ผิดชัดฉ้อโกง–ให้ตัวเองขายดี,เมื่อวานนี้ได้ตรวจสอบข้อเท็จจริง และประสาน ไปยังสำนักงานสลากกินแบ่งรัฐบาล เพื่อเอาเอกสารที่มีการแก้ไขและเพิ่มเติมตกแต่งให้กองสลากฯตรวจสอบดู ขณะนี้ต้องรอผลการตรวจสอบก่อน แต่ประเด็นหลักที่เห็นชัดเจนในเรื่องของการฉ้อโกงประชาชน เนื่องจากเจ้าตัวมีเจตนาที่จะอำพราง เพื่อจะให้ตัวเองขายของดีและมีรายได้มากขึ้น ความผิดชัดเจนคือ 1.การปลอมเอกสาร เพราะเอกสารสลากกินแบ่งรัฐบาลเป็นเอกสารสิทธิ ถ้าสำนักงานสลากกินแบ่งรัฐบาลมีการยืนยันมาก็ต้องดำเนินการเรื่องของการปลอมแปลงเอกสารสิทธิ 2.ฉ้อโกงประชาชน 3.ความผิดตาม พ.ร.บ.คอมพิวเตอร์ มีความผิด 3 ส่วนที่เห็นได้ชัดเจน ฝากถึงประชาชนว่าอย่าเอาเป็นแบบอย่าง รอง ผบช.ทท.กล่าว,ศาลอนุมัติออกหมายจับแล้ว,ต่อมาเวลา 16.30 น. พ.ต.ท.อนุรักษ์ ดีคล้าย สว. (สอบสวน) สภ.โคกขาม อ.เมืองสมุทรสาคร เปิดเผยภายหลังยื่นขอหมายจับนายธนวรรธน์ต่อศาลจังหวัดสมุทรสาครว่า ศาลได้อนุมัติหมายจับเลขที่ จ 319/61 ลงวันที่ 8 กันยายน 2561 ให้จับกุมนายธนวรรธน์ หรือพีท คำแหงผล อายุ 35 ปี อยู่บ้านเลขที่ 116 หมู่ 12 ต.เอราวัณ อ.เอราวัณ จ.เลย ในความผิดฐานโดยทุจริตหรือหลอกลวง นำเข้าสู่ระบบคอมพิวเตอร์ซึ่งข้อมูลคอมพิวเตอร์ที่บิดเบือนหรือปลอมไม่ว่าทั้งหมดหรือบางส่วน หรือข้อมูลคอมพิวเตอร์อันเป็นเท็จ โดยประการที่น่าจะเกิดความเสียหายแก่ประชาชน ขณะนี้ชุดสืบสวนอยู่ระหว่างติดตามตัวมาดำเนินคดีตามหมายจับ,อัยการชี้บทเรียนสื่อโซเชียล,ขณะที่นายโกศลวัฒน์ อินทุจันทร์ยง รองโฆษกอัยการสูงสุด กล่าวว่า ในยุคของโซเชียลนิยมการใช้สื่อโซเชียลก็ต้องมีกฎหมายกำกับ การเล่นอะไรคึกคะนอง ไม่ระมัดระวังกฎหมาย จะเป็นบทเรียนที่ไม่น่าจดจำอีกหนึ่งตัวอย่าง ถ้ามีผู้เสียหายไปแจ้งความว่าถูกหลอกลวง หรือเสียหาย เพราะการกระทำของนายพีท เช่น กองสลากฯ พนักงานสอบสวนก็จะเข้าสอบสวนให้ได้ความจริง เมื่อสอบสวนแล้วก็จะนำไปสู่การทำสำนวนทำความเห็นควรสั่งฟ้องหรือควรสั่งไม่ฟ้องส่งให้พนักงานอัยการ เมื่ออัยการได้รับสำนวนมาแล้วก็จะพิจารณาว่าจะสั่งฟ้องหรือสั่งไม่ฟ้อง อย่างไรตาม สำนวนการสอบสวนที่เสร็จสิ้นแล้ว ตามข่าวที่ปรากฏอาจยังสรุปอะไรไม่ได้ชัดเจนที่สุดจนกว่าจะได้มีการสอบสวนโดยพนักงานสอบสวน อยากให้คนรุ่นใหม่ระมัดระวังในการใช้โซเชียล ระมัดระวังไม่ทำอะไรที่เป็นการเสี่ยงต่อการผิดกฎหมาย จะนำมาซึ่งความเดือดร้อนกับทั้งตนและครอบครัว,ย้อนถึง สมพงษ์ เลือดทหาร,รองโฆษกอัยการสูงสุดกล่าวอีกว่า ทั้งนี้การกระทำของนายพีทอาจเป็นความผิด 3 ฐาน ได้เเก่ ฉ้อโกง ปลอมเอกสาร ใช้เอกสารปลอม และความผิด พ.ร.บ.คอมพิวเตอร์ ส่วนจะเทียบเคียงกับคดีของนายสมพงษ์ เลือดทหาร คนขับแท็กซี่ที่อ้างว่าเก็บกระเป๋าเงิน 20 ล้านบาทของนักธุรกิจต่างชาติได้หรือไม่นั้นต้องดูรายละเอียด อย่างคดีที่นายสมพงษ์โดนฉ้อโกงประชาชน เพราะมีการรับเงินรางวัลจากหน่วยงานต่างๆด้วย คดีนายสมพงษ์ศาลมีคำพิพากษา เมื่อวันที่ 29 กันยายน พ.ศ.2540 ให้จำคุกเป็นเวลา 3 ปี แต่จำเลยให้การรับสารภาพจึงลดโทษให้กึ่งหนึ่งเหลือ 1 ปี 6 เดือน แต่ด้วยความประพฤติที่เรียบร้อยเป็นนักโทษชั้นดี ทำให้นายสมพงษ์ติดคุกเพียง 1 ปี 2 เดือน และศาลยังพิพากษาให้คืนเงินรางวัลที่ได้รับมาจำนวนเงินประมาณ 200,500 บาท,สภาทนายฯเปิดข้อกฎหมาย,ด้านว่าที่ พ.ต.สมบัติ วงศ์กำแหง อุปนายกและโฆษกสภาทนายความ กล่าวถึงการดำเนินคดีกับนายธวรรธน์ว่าเข้าข่ายผิดปลอมสลากหรือไม่ว่า เรื่องนี้ถ้าเปิดประมวลกฎหมายอาญาข้อหาปลอมเอกสารจะมีองค์ประกอบความผิดที่ว่าต้องปลอมทั้งหมดหรือบางส่วน เติมหรือตัดต่อข้อความให้ผู้อื่นหลงเชื่อว่าเป็นเอกสารที่แท้จริงและต้องให้ผู้อื่นได้รับความเสียหายจากการปลอมด้วย ส่วนข้อหาฉ้อโกงประชาชนมีองค์ประกอบว่าต้องเป็นการหลอกลวงผู้อื่นด้วยข้อความอันเป็นเท็จ ปกปิดข้อความจริงซึ่งควรบอกให้แจ้ง โดยมีเจตนาทุจริต เป็นเหตุให้ได้ทรัพย์สินจากผู้ถูกหลอกลวงไป,ห่วงเอาผิดพ่อค้าหวยไม่ได้,อุปนายกและโฆษกสภาทนายความ กล่าวอีกว่า เมื่อรู้องค์ประกอบความผิดแล้วก็มองต่อไปว่าหากนายพีทมีการตัดแปะสลากจริง แล้วนำสลากตัดแปะที่ปลอมแล้วนั้นไปใช้หรือไปหลอก เพื่อขายต่อหรือไปขึ้นเงินหรือไม่ รวมทั้งมีผู้เสียหายจากการถูกหลอกหรือยัง ถ้าไม่มีผู้เสียหายก็ยังไม่ครบองค์ประกอบความผิดข้อหาปลอมเอกสาร เพราะองค์ประกอบคือตัดต่อปลอมแล้วคนเชื่อ และต้องเสียหายจากการปลอมด้วย ความเสียหายก็ต้องพิสูจน์ว่าเสียหายอย่างไร ส่วนข้อหาฉ้อโกงก็เช่นกัน หากนายพีทสร้างเรื่องหลอกลวงเพื่อให้คนมาอุดหนุนซื้อหวยที่แผงตน ถามว่าเมื่อพากันมาซื้อหวยหรือสลากตามนั้น แล้วหากต่อมาเกิดลูกค้าเกิดถูกหวยขึ้นมาจริงๆแล้วเขาจะเสียหายได้ยังไง หรือถ้าต่อมาไม่ถูกหวย การหลอกเป็นผลโดยตรงทำให้คนซื้อไม่ถูกหวยหรือไม่ ขณะนี้เท่าที่เป็นข่าวยังหาข้อหานายพีทไม่เจอ,ญาติปิดบ้าน–หลังความแตก,ส่วนที่บ้านเกิดนายธนวรรธน์ หรือพีท คำแหงผล ที่บ้านเลขที่ 25 หมู่ 12 ทรัพย์เจริญ ต.เอราวัณ อ.เอราวัณ จ.เลย พบบ้านปิดเงียบเช่นกัน ที่ประตูหน้าบ้านมีกิ่งไม้มากั้นแล้วเอาสแลนสีดำมาปิดเอาไว้ ภายในบ้านมีรถ จยย.จอดอยู่ 2 คัน และสุนัขถูกล่ามโซ่ไว้ที่เสาบ้าน 1 ตัว ห่างจากบ้านประมาณ 30 เมตร พบบ้านอยู่ระหว่างการก่อสร้างยังไม่แล้วเสร็จ ทราบจากเพื่อนบ้านใกล้เรือนเคียงว่าเป็นบ้านของนายธนวรรธน์ โดยมีการสร้างสนามชนไก่และซุ้มไก่อยู่ระหว่างบ้านแม่กับบ้านของนายธนวรรธน์ที่มีเนื้อที่ทั้งหมดประมาณ 2 ไร่ สอบถามทราบว่าปกตินานๆนายพีทจะกลับบ้านอยู่ครั้งละ 5-6 วัน โดยไม่ไปสุงสิงพูดคุยกับใคร ตอนทราบข่าวนายพีทขายลอตเตอรี่ 15 ใบ มีคนถูก 90 ล้านบาท และไม่คิดคดโกงลูกค้าโดยมีการส่งมอบลอตเตอรี่ให้ผู้ซื้อไปแล้ว ตอนเห็นข่าวก็ดีใจว่าเป็นคนดีคนหนึ่ง กระทั่งมีการนำเสนอข่าวว่านายพีท รับสารภาพว่ากุเรื่องขึ้น,ยี่ปั๊วโร่แจ้ง ตร. พีท ติดค่าหวย,วันเดียวกัน นางบุญเรือง ดอนกระโทก อายุ 59 ปี อยู่บ้านเลขที่ 67/386 หมู่ 17 ต.บางแม่นาง อ.บางใหญ่ จ.นนทบุรี ยี่ปั๊วเจ้าของแผงลอตเตอรี่รายใหญ่ย่านสี่แยกคอกวัว กทม. เดินทางเข้าแจ้งความลงบันทึกประจำวันต่อพนักงานสอบสวน สภ.โคกขาม ระบุว่า นายธนวรรธน์ หรือพีท คำแหงผล พ่อค้าหวยรายนี้ติดค้างค่าลอตเตอรี่จำนวน 210,000 บาท โดยนางบุญเรืองเปิดเผยว่า เช้ามืดวันที่ 7 ก.ย.นายพีทเดินทางไปซื้อลอตเตอรี่ที่แผงของตนประมาณ 140 ชุด แต่ยังไม่ได้จ่ายเงินจำนวน 210,000 บาท ก่อนหน้านี้ได้ไปแจ้งความไว้แล้วที่ สน.ชนะสงคราม ก่อนจะมาลงบันทึกประจำวันที่ สภ.โคกขาม อีกแห่ง อย่างไรก็ตาม ไม่ได้หวังจะได้เงินคืน แต่ต้องการลอตเตอรี่ทั้งหมดคืน ปกตินายพีทจะไปซื้อหวยแถวสี่แยกคอกวัวเป็นประจำ แต่ละครั้งจะซื้อหลายแผงแบบไม่เลือกเลข ส่วนเงินค่าลอตเตอรี่จะนำมาจ่ายทีหลัง ที่ผ่านมาก็จ่ายเงินครบไม่เคยติดค้าง จนมาในงวดนี้เกิดเรื่องขึ้นเสียก่อน จึงต้องมาแจ้งความเอาไว้,คอหวยผิดหวัง–อดซื้อสลากฯ,ส่วนบรรยากาศแผงขายลอตเตอรี่ของนายธนวรรธน์ที่ปั๊มน้ำมัน ปตท.เอกชัย หลังจากช่วง 2-3 วันก่อนคอหวยแห่มาซื้อลอตเตอรี่เป็นจำนวนมาก ปรากฏว่า ตั้งแต่เช้าหลังมีข่าวว่าเรื่องหวย 90 ล้าน ไม่เป็นความจริง ประกอบกับนายพีทปิดร้านหนี ทำให้บรรยากาศที่เคยคึกคักกลับเงียบเหงาไปถนัดตา มีเพียงนักเสี่ยงโชคเดินทางมาไม่กี่ราย สอบถามนาง ขนิษฐา พานทอง อายุ 29 ปี แม่ค้าขายผลไม้ติดกับแผงลอตเตอรี่ของนายพีท เปิดเผยว่า วันหวยออก 1 ก.ย. เห็นแฟนของนายพีทขายหวยอยู่คนเดียว ส่วนนายพีทไปขายอยู่ตลาดมหาชัย กลับมาหลังหวยออกแล้ว กระทั่งเวลาประมาณ 18.00 น. ได้ปิดร้านไม่เห็นมีใครมาเอาลอตเตอรี่เลย และเท่าที่คุยกับลูกค้าบางรายที่มาซื้อหวยวันนี้แม้จะผิดหวังที่ร้านปิด แต่เท่าที่สอบถามเขาตั้งใจมาซื้อลอตเตอรี่โดยไม่ได้แคร์อะไร เพราะปกติก็ซื้อลอตเตอรี่เสี่ยงโชคเป็นประจำอยู่แล้ว
หนุ่มพีท พ่อค้าหวยสารภาพแล้วเป็นจอมลวงโลก ยอมรับไม่มีคนถูกรางวัลชุดใหญ่ 90 ล้านบาท นึกสนุกตัดต่อเลขหน้าลอตเตอรี่โชว์เล่น
ถูกหวย90ล้าน,พ่อค้าหวย,โกหก,ลวงโลก,ข่าวหน้า1